พระราชบัญญัติป้องกันการทุ่มตลาด พ.ศ. 2507 (ยกเลิก)
วันที่ประกาศ: 1964-09-15

content: พระราชบัญญัติ ป้องกันการทุ่มตลาด พ.ศ. ๒๕๐๗ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๗ กันยายน พ.ศ. ๒๕๐๗ เป็นปีที่ ๑๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการป้องกันการทุ่มตลาดเพื่อคุ้มครองและส่งเสริมกิจการอุตสาหกรรมภายในประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา
content: ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติป้องกันการทุ่มตลาด พ.ศ. ๒๕๐๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “คณะกรรมการ” หมายความว่า คณะกรรมการป้องกันการทุ่มตลาด “กรรมการ” หมายความว่า กรรมการป้องกันการทุ่มตลาดและหมายความ รวมถึงประธานกรรมการและรองประธานกรรมการป้องกันการทุ่มตลาดด้วย “พนักงานเจ้าหน้าที่” หมายความว่า ผู้ซึ่งรัฐมนตรีแต่งตั้งให้ปฏิบัติการตามพระราชบัญญัตินี้
sectionNo: 3
content: “รัฐมนตรี” หมายความว่า รัฐมนตรีผู้รักษาการตามพระราชบัญญัตินี้
sectionNo: 4
content: มาตรา ๔ การทุ่มตลาดตามพระราชบัญญัตินี้ ได้แก่การนำสินค้าเข้ามาจำหน่ายในราชอาณาจักรในราคาที่ต่ำกว่าราคาปกติของสินค้านั้น อันก่อหรืออาจก่อให้เกิดความเสียหายแก่กิจการอุตสาหกรรมภายในประเทศ ราคาปกติของสินค้า ได้แก่ (๑)
sectionNo: 4
content: ราคาของสินค้าประเภทหรือชนิดเดียวกันหรือคล้ายกันเพื่อจำหน่ายในทางการค้าตามปกติภายในประเทศที่ผลิตหรือส่งออก (๒) ราคาสูงสุดของสินค้าประเภทหรือชนิดเดียวกันหรือคล้ายกันเพื่อส่งออกไปจำหน่ายในประเทศอื่นในทางการค้าตามปกติ หรือ (๓)
sectionNo: 4
content: ราคาอันประกอบด้วยต้นทุนการผลิตของสินค้าประเภทหรือชนิดเดียวกันหรือคล้ายกันในประเทศที่ผลิต ค่าใช้จ่ายในการจำหน่ายและกำไรตามสมควร การพิจารณาดังกล่าวข้างต้นให้คำนึงถึงความแตกต่างในเงื่อนไขและข้อตกลงในการจำหน่าย ความแตกต่างในเรื่องภาษีอากรและความแตกต่างประการอื่น
sectionNo: 4
content: อันมีผลกระทบกระเทือนต่อการเปรียบเทียบราคาประกอบด้วย ถ้าไม่สามารถหาราคาดังกล่าวข้างต้นจนเป็นที่พอใจได้ราคาเช่นว่านั้นให้เป็น ไปตามรัฐมนตรีกะประมาณ
sectionNo: 5
content: มาตรา ๕ ให้มีคณะกรรมการป้องกันการทุ่มตลาด ประกอบด้วยปลัดกระทรวงการคลังเป็นประธาน ปลัดกระทรวงอุตสาหกรรมเป็นรองประธาน อธิบดีกรมศุลกากร อธิบดีกรมส่งเสริมอุตสาหกรรม ผู้แทนกระทรวงเศรษฐการ ผู้แทนสำนักงานเศรษฐกิจการคลัง ผู้แทนคณะกรรมการส่งเสริมการลงทุนเพื่อกิจการอุตสาหกรรม
sectionNo: 5
content: และกรรมการอื่นไม่เกินสี่คนซึ่งคณะรัฐมนตรีแต่งตั้ง กรรมการซึ่งคณะรัฐมนตรีแต่งตั้งอยู่ในตำแหน่งคราวละสองปี กรรมการซึ่งพ้นจากตำแหน่งตามวาระ คณะรัฐมนตรีอาจแต่งตั้งเป็นกรรมการอีกได้ คณะกรรมการจะแต่งตั้งบุคคลใดเป็นเลขานุการคณะกรรมการก็ได้
sectionNo: 6
content: มาตรา ๖ นอกจากการพ้นจากตำแหน่งตามวาระตามมาตรา ๕ วรรคสอง กรรมการซึ่งคณะรัฐมนตรีแต่งตั้งพ้นจากตำแหน่งเมื่อ (๑) ตาย (๒) ลาออก (๓) เป็นบุคคลล้มละลาย (๔) เป็นบุคคลไร้ความสามารถหรือเสมือนไร้ความสามารถ (๕)
sectionNo: 6
content: ได้รับโทษจำคุกโดยคำพิพากษาถึงที่สุดให้จำคุกเว้นแต่ความผิดที่เป็นลหุโทษหรือความผิดอันได้กระทำโดยประมาท เมื่อกรรมการซึ่งคณะรัฐมนตรีแต่งตั้งพ้นจากตำแหน่งก่อนวาระคณะรัฐมนตรีอาจแต่งตั้งผู้อื่นเป็นกรรมการแทน กรรมการซึ่งได้รับการแต่งตั้งตามวรรคก่อนให้อยู่ในตำแหน่งตามวาระของกรรมการซึ่งตนแทน
sectionNo: 7
content: มาตรา ๗ การประชุมของคณะกรรมการจะต้องมีกรรมการมาประชุมไม่น้อยกว่ากึ่งจำนวนของกรรมการทั้งหมดจึงเป็นองค์ประชุม ถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ ให้รองประธานกรรมการทำหน้าที่แทน ถ้าประธานกรรมการและรองประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้
sectionNo: 7
content: ให้กรรมการที่มาประชุมเลือกกันเองเป็นประธานสำหรับการประชุมคราวนั้น การวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 8
content: มาตรา ๘ ให้คณะกรรมการมีอำนาจและหน้าที่ ดังต่อไปนี้ (๑) สืบสวนหาข้อเท็จจริงและพิจารณาว่า มีการทุ่มตลาดหรือไม่ในการนี้คณะกรรมการอาจเชิญบุคคลหนึ่งบุคคลใดมาให้ข้อเท็จจริงและชี้แจงแสดงความเห็นได้ (๒) รายงานผลของการพิจารณาและเสนอความเห็นต่อรัฐมนตรีเกี่ยวกับมาตรการที่พึงใช้ (๓)
sectionNo: 8
content: ปฏิบัติการอื่นตามที่รัฐมนตรีมอบหมาย
sectionNo: 9
content: มาตรา ๙ ในกรณีที่มีผู้ร้องขอให้คณะกรรมการพิจารณาว่ามีการทุ่มตลาด และคณะกรรมการเห็นสมควรจะสืบสวนหาข้อเท็จจริงและพิจารณา
sectionNo: 9
content: ให้คณะกรรมการประกาศโฆษณาสารสำคัญแห่งคำร้องขอนั้นตามวิธีการที่คณะกรรมการเห็นสมควรเพื่อให้โอกาสแก่ผู้มีส่วนได้เสียที่จะยื่นคำชี้แจงแสดงข้อเท็จจริงและความเห็นสนับสนุนหรือคัดค้านคำร้องขอนั้นต่อคณะกรรมการเพื่อประกอบการพิจารณา ในประกาศโฆษณานั้น
sectionNo: 9
content: ให้คณะกรรมการกำหนดระยะเวลาที่ให้โอกาสยื่นคำชี้แจงต่อคณะกรรมการไว้ด้วย
sectionNo: 10
content: มาตรา ๑๐ ให้คณะกรรมการมีอำนาจแต่งตั้งอนุกรรมการ เพื่อปฏิบัติการอย่างหนึ่งอย่างใดอันอยู่ในขอบเขตแห่งอำนาจและหน้าที่ของคณะกรรมการได้ การประชุมอนุกรรมการ ให้นำมาตรา ๗ มาใช้บังคับโดยอนุโลม
sectionNo: 11
content: มาตรา ๑๑ เมื่อคณะกรรมการรายงานผลของการพิจารณาตามมาตรา ๘ ต่อรัฐมนตรีแล้ว ถ้ารัฐมนตรีเห็นว่าสินค้าใดนำเข้ามาเพื่อการทุ่มตลาดให้รัฐมนตรีโดยความเห็นชอบของคณะรัฐมนตรีมีอำนาจประกาศกำหนดให้เรียกเก็บอากรป้องกันการทุ่มตลาดแก่สินค้านั้นในอัตราที่เห็นสมควร
sectionNo: 11
content: แต่อัตราที่เรียกเก็บต้องไม่เกินหนึ่งเท่าของราคาปกติของสินค้านั้น ประกาศนี้ให้ใช้บังคับได้คราวละหนึ่งปี ให้รัฐมนตรีโดยความเห็นชอบของคณะรัฐมนตรีมีอำนาจประกาศแก้ไขเพิ่มเติมหรือยกเลิกประกาศดังกล่าวในวรรคก่อน ประกาศตามมาตรานี้ เมื่อได้ประกาศในราชกิจจานุเบกษาแล้วให้ใช้บังคับได้
sectionNo: 11
content: การจัดเก็บอากรป้องกันการทุ่มตลาดให้เป็นอำนาจและหน้าที่ของกรมศุลกากร ให้นำบทบัญญัติแห่งกฎหมายว่าด้วยศุลกากรมาใช้บังคับแก่อากรป้องกันการทุ่มตลาดโดยให้ถือเสมือนว่าอากรป้องกันการทุ่มตลาดเป็นอากรขาเข้าตามกฎหมายว่าด้วยพิกัดอัตราศุลกากร
sectionNo: 12
content: มาตรา ๑๒ ในการปฏิบัติการตามพระราชบัญญัตินี้ ให้กรรมการและพนักงานเจ้าหน้าที่มีอำนาจ ดังต่อไปนี้ (๑) เข้าไปในสถานที่ใด ๆ ในระหว่างเวลาทำการเพื่อสอบถามข้อเท็จจริงหรือตรวจสอบเอกสารหรือสิ่งของใด ๆ (๒) อายัดเอกสารหรือสิ่งของใด ๆ (๓) เรียกบุคคลใด ๆ มาให้ถ้อยคำ ให้ส่งเอกสารหรือสิ่งของมาเพื่อประกอบการพิจารณา
sectionNo: 13
content: มาตรา ๑๓ ในการปฏิบัติการตามมาตรา ๑๒ ให้กรรมการและพนักงานเจ้าหน้าที่แสดงบัตรประจำตัว เมื่อผู้ซึ่งเกี่ยวข้องร้องขอ บัตรประจำตัว ให้เป็นไปตามแบบที่กำหนดในกฎกระทรวง
sectionNo: 14
content: มาตรา ๑๔ ในการปฏิบัติการตามพระราชบัญญัตินี้ ให้กรรมการและพนักงานเจ้าหน้าที่เป็นเจ้าพนักงานตามประมวลกฎหมายอาญา
sectionNo: 15
content: มาตรา ๑๕ ผู้ใดไม่ให้ความสะดวกแก่กรรมการหรือพนักงานเจ้าหน้าที่ซึ่งปฏิบัติการตามมาตรา ๑๒ ต้องระวางโทษจำคุกไม่เกินหนึ่งเดือนหรือปรับไม่เกินหนึ่งพันบาทหรือทั้งจำทั้งปรับ
sectionNo: 16
content: มาตรา ๑๖ ให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจแต่งตั้งพนักงานเจ้าหน้าที่ และออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากปรากฏว่าได้มีการนำสินค้าเข้ามาจำหน่ายในประเทศในราคาที่ต่ำกว่าราคาขายตามปกติของสินค้าประเภทหรือชนิดเดียวกับที่ผลิตและจำหน่ายภายในประเทศ
content: โดยตัดราคาจำหน่ายลงอันอาจจะยังความเสียหายแก่กิจการอุตสาหกรรมซึ่งผลิตสินค้าประเภทหรือชนิดเดียวกันภายในประเทศ จึงสมควรมีกฎหมายป้องกันการทุ่มตลาด เพื่อให้ความคุ้มครองและส่งเสริมอุตสาหกรรมภายในประเทศให้เป็นปึกแผ่นมั่นคงอันจะเป็นผลดีแก่เศรษฐกิจส่วนรวมของประเทศ